62022TJ0741_INF
Απόφαση του Γενικού Δικαστηρίου (πρώτο τμήμα) της 11ης Σεπτεμβρίου 2024 –Ezubov κατά Συμβουλίου
(Υπόθεση T-741/22)
«Κοινή εξωτερική πολιτική και πολιτική ασφάλειας – Περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας – Δέσμευση κεφαλαίων – Περιορισμοί όσον αφορά την πρόσβαση στο έδαφος των κρατών μελών – Κατάλογος των προσώπων, οντοτήτων και φορέων εις βάρος των οποίων εφαρμόζεται η δέσμευση κεφαλαίων και οι περιορισμοί όσον αφορά την πρόσβαση στο έδαφος των κρατών μελών – Διατήρηση του ονόματος του προσφεύγοντος στον κατάλογο – Επιστολή που ενημερώνει τον προσφεύγοντα για τη διατήρηση του ονόματός του στον κατάλογο – Πράξη μη δεκτική προσφυγής – Απαράδεκτο – Έννοια της “σύνδεσης” – Άρθρο 2, παράγραφος 1, in fine, της απόφασης 2014/145/ΚΕΠΠΑ – Έννοια του “προσώπου που ωφελείται από εξέχοντα επιχειρηματία” – Άρθρο 2, παράγραφος 1, στοιχείο ζʹ, της απόφασης 2014/145 – Υποχρέωση αιτιολογήσεως – Αρχή της χρηστής διοίκησης – Σφάλμα εκτιμήσεως – Αναλογικότητα»
1.
Πράξεις των οργάνων – Αιτιολόγηση – Υποχρέωση – Περιεχόμενο – Περιοριστικά μέτρα λόγω της κατάστασης στην Ουκρανία – Δέσμευση κεφαλαίων προσώπων, οντοτήτων ή φορέων που συνδέονται με πρόσωπα, οντότητες ή φορείς που υπόκεινται σε περιοριστικά μέτρα ή προσώπων που αντλούν οφέλη από εξέχοντες επιχειρηματίες δραστηριοποιούμενους στη Ρωσία – Υποχρέωση προσδιορισμού, στην αιτιολογία, των ειδικών και συγκεκριμένων στοιχείων που δικαιολογούν το εν λόγω μέτρο – Απόφαση εντασσόμενη σε πλαίσιο το οποίο είναι γνωστό στον ενδιαφερόμενο και το οποίο του παρέχει τη δυνατότητα να κατανοήσει το περιεχόμενο του μέτρου που ελήφθη εις βάρος του – Επιτρεπτό συνοπτικής αιτιολογίας
[Άρθρο 296 ΣΛΕΕ· απόφαση 2014/145/ΚΕΠΠΑ του Συμβουλίου, όπως τροποποιήθηκε με τις αποφάσεις (ΚΕΠΠΑ) 2022/1530, (ΚΕΠΠΑ) 2023/572 και (ΚΕΠΠΑ) 2023/1767· κανονισμοί του Συμβουλίου 269/2014, 2022/1529, 2023/571 και 2023/1765]
(βλ. σκέψεις 62-65, 69-71, 73, 74, 78)
2.
Ευρωπαϊκή Ένωση – Δικαστικός έλεγχος της νομιμότητας των πράξεων των θεσμικών οργάνων – Περιοριστικά μέτρα λόγω της κατάστασης στην Ουκρανία – Έκταση του ελέγχου – Απόδειξη του βασίμου του μέτρου – Υποχρέωση της αρμόδιας αρχής της Ένωσης να αποδείξει, σε περίπτωση αμφισβητήσεως, το βάσιμο των λόγων που ελήφθησαν υπόψη κατά των οικείων προσώπων ή οντοτήτων – Καταχώριση στους καταλόγους βάσει δέσμης συγκεκριμένων, σαφών και συγκλινουσών ενδείξεων – Σφάλμα εκτιμήσεως – Δεν υφίσταται
[Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 47· απόφαση 2014/145/ΚΕΠΠΑ του Συμβουλίου, όπως τροποποιήθηκε με τις αποφάσεις (ΚΕΠΠΑ) 2022/1530 και (ΚΕΠΠΑ) 2023/572· κανονισμοί του Συμβουλίου 269/2014, 2022/1529 και 2023/571]
(βλ. σκέψεις 91-93, 136, 144, 154, 155, 173)
3.
Ευρωπαϊκή Ένωση – Δικαστικός έλεγχος της νομιμότητας των πράξεων των θεσμικών οργάνων – Περιοριστικά μέτρα λόγω της κατάστασης στην Ουκρανία – Έκταση του ελέγχου – Καταχώριση του ονόματος του προσφεύγοντος στον κατάλογο του παραρτήματος της προσβαλλόμενης αποφάσεως λόγω της σύνδεσής του με άλλο πρόσωπο εγγεγραμμένο στον κατάλογο αυτόν – Έγγραφα προσβάσιμα στο κοινό – Αποδεικτική αξία – Αρχή της ελεύθερης εκτιμήσεως των αποδείξεων
[Απόφαση 2014/145/ΚΕΠΠΑ του Συμβουλίου, όπως τροποποιήθηκε με τις αποφάσεις (ΚΕΠΠΑ) 2022/1530 και (ΚΕΠΠΑ) 2023/572· κανονισμοί του Συμβουλίου 269/2014, 2022/1529 και 2023/571]
(βλ. σκέψεις 94, 95, 166, 167)
4.
Ευρωπαϊκή Ένωση – Δικαστικός έλεγχος της νομιμότητας των πράξεων των θεσμικών οργάνων – Περιοριστικά μέτρα κατά ορισμένων προσώπων και οντοτήτων λόγω της κατάστασης στην Ουκρανία – Δέσμευση κεφαλαίων προσώπων, οντοτήτων ή φορέων που παρέχουν υλική ή οικονομική στήριξη στη Ρωσική Κυβέρνηση ή επωφελούνται από αυτήν – Έκταση του ελέγχου – Εκτίμηση της νομιμότητας βάσει των διαθέσιμων πληροφοριακών στοιχείων κατά τον χρόνο εκδόσεως της αποφάσεως – Αποδεικτικά στοιχεία που δεν περιλαμβάνονται στον φάκελο αποδεικτικών στοιχείων της διοικητικής διαδικασίας τον οποίο προσκόμισε το Συμβούλιο στο πλαίσιο της ένδικης διαδικασίας – Επιτρέπεται – Προϋποθέσεις
[Απόφαση 2014/145/ΚΕΠΠΑ του Συμβουλίου, όπως τροποποιήθηκε με τις αποφάσεις (ΚΕΠΠΑ) 2022/1530, (ΚΕΠΠΑ) 2023/572 και (ΚΕΠΠΑ) 2023/1767· κανονισμοί του Συμβουλίου 269/2014, 2022/1529, 2023/571 και 2023/1765]
(βλ. σκέψεις 103-109)
5.
Κοινή εξωτερική πολιτική και πολιτική ασφάλειας – Περιοριστικά μέτρα λόγω της κατάστασης στην Ουκρανία – Κριτήρια λήψεως περιοριστικών μέτρων – Πρόσωπο, οντότητα ή οργανισμός που συνδέεται με πρόσωπο εγγεγραμμένο στον κατάλογο του παραρτήματος της προσβαλλόμενης απόφασης – Έννοια της σύνδεσης – Κοινά συμφέροντα – Κεφαλαιουχικοί δεσμοί – Εμπίπτουν – Ανάγκη ύπαρξης άμεσης σχέσης του οικείου προσώπου με τους λόγους καταχώρισης που ελήφθησαν υπόψη εις βάρος του προσώπου κατά του οποίου ισχύουν περιοριστικά μέτρα ή με την κατάσταση στην Ουκρανία – Δεν υφίσταται
[Απόφαση 2014/145/ΚΕΠΠΑ του Συμβουλίου, όπως τροποποιήθηκε με τις αποφάσεις (ΚΕΠΠΑ) 2022/329, (ΚΕΠΠΑ) 2022/1530 και (ΚΕΠΠΑ) 2023/572, άρθρο 2 § 1· κανονισμοί του Συμβουλίου 269/2014, άρθρο 3 § 1, 2022/330, 2022/1529 και 2023/571]
(βλ. σκέψεις 118-123, 131, 132, 151-153)
6.
Κοινή εξωτερική πολιτική και πολιτική ασφάλειας – Περιοριστικά μέτρα λόγω της κατάστασης στην Ουκρανία – Κριτήρια λήψεως περιοριστικών μέτρων – Εξέχοντες επιχειρηματίες που δραστηριοποιούνται στη Ρωσία και άμεσα μέλη των οικογενειών τους ή άλλα φυσικά πρόσωπα που επωφελούνται από αυτούς – Έννοια του οφέλους – Όφελος πάσης φύσεως μη αμελητέο – Εφαρμογή σε φυσικό πρόσωπο μόνο λόγω μακροχρόνιας επιχειρηματικής σχέσης με εξέχοντα επιχειρηματία – Δεν επιτρέπεται
[Απόφαση 2014/145/ΚΕΠΠΑ του Συμβουλίου, όπως τροποποιήθηκε με τις αποφάσεις (ΚΕΠΠΑ) 2022/1094 και (ΚΕΠΠΑ) 2023/1767, άρθρο 2 § 1, στοιχείο ζʹ· κανονισμοί του Συμβουλίου 269/2014, άρθρο 3 § 1, στοιχείο ζʹ, 2022/1089 και 2023/1765]
(βλ. σκέψεις 185-193, 203)
7.
Κοινή εξωτερική πολιτική και πολιτική ασφάλειας – Περιοριστικά μέτρα λόγω της κατάστασης στην Ουκρανία – Απαγόρευση εισόδου και διέλευσης καθώς και δέσμευση των κεφαλαίων ορισμένων προσώπων και οντοτήτων λόγω της κατάστασης στην Ουκρανία – Περιορισμός της επιχειρηματικής ελευθερίας και του δικαιώματος ιδιοκτησίας – Επιτρέπεται – Προϋποθέσεις – Περιορισμός προβλεπόμενος από τον νόμο – Σεβασμός του βασικού περιεχομένου του προβαλλόμενου δικαιώματος – Επιδίωξη σκοπού γενικού συμφέροντος που αναγνωρίζεται από την Ένωση – Τήρηση της αρχής της αναλογικότητας – Πλήρωση προϋποθέσεων
[Χάρτης των Θεμελιωδών Δικαιωμάτων της Ευρωπαϊκής Ένωσης, άρθρα 16, 17 και 52 § 1· απόφαση 2014/145/ΚΕΠΠΑ του Συμβουλίου, όπως τροποποιήθηκε με τις αποφάσεις (ΚΕΠΠΑ) 2022/1530, (ΚΕΠΠΑ) 2023/572 και (ΚΕΠΠΑ) 2023/1767· κανονισμοί του Συμβουλίου 269/2014, 2022/1529, 2023/571 και 2023/1765]
(βλ. σκέψεις 211-223)
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση (ΚΕΠΠΑ) 2023/1767 του Συμβουλίου, της 13ης Σεπτεμβρίου 2023, για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας, και τον εκτελεστικό κανονισμό (ΕE) 2023/1765 του Συμβουλίου της 13ης Σεπτεμβρίου 2023, για την εφαρμογή του κανονισμού (ΕΕ) αριθ. 269/2014 σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας, κατά το μέτρο που οι πράξεις αυτές αφορούν τον Pavel Ezubov.
2)
Απορρίπτει την προσφυγή κατά τα λοιπά.
3)
Έκαστος διάδικος φέρει τα δικαστικά έξοδά του.